Bäfä 4 saa Bäfä 2 –rakkautta - Muropaketti.com
Bäfä 4 saa Bäfä 2 –rakkautta
16.11.2015 14:00 | Jukka O. Kauppinen
Battlefield-pelisarjan pitkän linjan pelaajille on luvassa mukavia muistoja vuosien takaa. Ja kyllä ne nuoremmatkin tästä taatusti tykkäävät. DICE näet modernisoi Battlefield 2 –räiskeen mahtavan Dragon Valley –kartan ja tuo sen ilmaisena lisärinä Battlefield 4:ään.
Dragon Valley on/oli BF2:n 32-pelaajan Conquest-kartta, iso sellainen, vahvasti kulkuneuvopainotteinen. Battlefield 4 –päivityksen myötä DICE viilaa karttaa näyttävämmäksi ja räväkämmäksi, ja muun muassa korkeuseroja on aiempaa enemmän. Luvassa on myös dynaamisia pilviä, joten yläpuolella hävittäjälentäjien kelpaa kurvailla toistensa kuutoseen.
Kartta saapuu myöhemmin tänä vuonna julkaistavan Legacy Operations DLC:n kainalossa.
Lisätietoja: Dragon Valley 2015
Battlefield 4:n päivitys sisältää 30 sivun verran muutoksia
Battlefield 4: Naval Strike DLC (PC, PS3, PS4, Xbox 360, Xbox One)